Halvparten røyker svangerskapet igjennom
2.962 kvinner oppgir at de røykte ved svangerskapets start. 1.813 oppga det samme ved svangerskapets slutt. Det viser nye tall fra Folkehelseinstituttet. Les også: I Frankrike får gravide betalt for å stumpe røyken Kartleggingen, som har pågått siden 1999, viser dessuten at andelen kvinner som røyker ved svangerskapets start – og slutt – har falt kraftig fra toppnivået i 1999. I 2015 var det bare 5,5 prosent av kvinnene som ble gravide som røyket og 3,4 som fortsatt gjorde da de fødte. Tilsvarende tall for 1999 var 25,6 prosent og 17,8 prosent. Undersøkelsen omfatter 88,2 prosent av i alt 58.686 svangerskap. Les også: Advarer gravide mot kosttilskudd Kvinner som er 19 år eller yngre, ligger på røyketoppen blant gravide. I denne gruppen røyker nesten hver åttende (12,4 prosent) ved begynnelsen av svangerskapet, ved slutten av svangerskapet rundt hver femtende (6,7 prosent). Det finnes imidlertid ingen tilsvarende oversikt over hvor mange som snuser.
Over halvparten av kvinnene som røykte da de ble gravide, gjorde det fortsatt da barnet ble født, viser 2015-tall fra Folkehelseinstituttet.